### Beslutningstema

Klima-, Vækst, og Udviklingsudvalget besluttede på mødet i januar 2023, at der var en ansøgningsrunde med udløb i april, og at der efterfølgende sker en prioritering af ansøgninger for [adresse].

Forvaltningen har modtaget ansøgninger vedrørende 8 ejendomme som er klar til prioritering.

### Historik

[adresse]

Udvendig istandsættelse kan være udskiftning af døre og vinduer samt udskiftning af tagbelægning.

I alle tilfælde vil støtten skulle have det hovedformål, at bygningernes bevaringsværdi enten bevares eller højnes.

Det er kun bygninger opført før 1960, der vil kunne komme i betragtning.

Forvaltningen foreslår, at der ved prioritering af ansøgningerne arbejdes med områder/gader, hvor der er en væsentlig interesse i forhold til bevaringsværdier, og som er synlige i gadebilledet.

Det er koncenteret omkring midtbyen - området der ligger inden for [adresse].

### Sagsfremstilling

Byfornyelsesloven giver mulighed for at støtte udvendige vedligeholdelse af bygninger, hvor der er bolig og erhverv.

Tønder Kommune har meddelt, at der kan søges til er f.eks. følgende arbejder:

* vedligehold eller udskiftning af vinduer
* Vedligehold eller udskiftning af døre
* Udskiftning af tagbelægning
* Ændringer, som er med til at forbedre bevaringsværdien

For de ejendomme hvortil der opnås støtte, skal arbejderne være i overensstemmelse med gældende lokalplan, og arbejdet må ikke forringe bevaringsværdien

Forvaltningen har modtaget ansøgninger vedrørende 8 ejendomme.

Der er vedlagt screeningsskema for hver ejendom.

Ved istandsættelse er støtten beregnet til 25 eller 33 % at billigste tilbud. Støtten beregnes endeligt efter ejers momsforhold.

I henhold til Tønder Kommunes strategi for byfonyelse gives der 20 % i støtte ved fredede bygninger, 25 % ved bygninger, som har en SAVE lavere end 4, og til de bevaringsværdige (1-4) gives normalt 33 %.

Ved nedrivning er støtten beregnet med 100 % af billigste tilbud. Støtten beregnes endeligt efter ejers momsforhold.

Ved nedrivning bliver der sammen med tilsagn sendt en aftale om fuldmagt og transport, hvorved Tønder Kommune kan overtager processen med nedrivning.

I forbindelse med et tilsagn, skal der også udarbejdes en facadetilladelse jævnfør lokalplan nr. 051-610 Tønder midtby. Dette vil blive behandlet særskilt.

Et tilsagn vil normalt være gyldigt 1 år. Fristen sættes af forvaltningen.

|  |  |
| --- | --- |
| Istandsættelse - foreløbige støttebeløb |  |
| Nørregade 31b | 142.906 |
| Storegade 18 | 23.318 |
| Mellemgade 3 | 102.199 |
| Vestergade 19 | 310.528 |
| Torvet 3 | 86.854 |
| Spikergade 16 | 25.685 |
| Nedrivning |  |
| Vestergade 6 | 375.000 |
| Total | 1.441.490 |

I forbindelse med [adresse] er der samtidig søgt om tilskud til opførelse af et nyt byhus. Tønder Kommune kan med byfornyelsesloven ikke støtte opførelse af nye huse.

### Økonomi

På investeringsoversigten for 2023 er afsat 2,093 mio. kr.

Refusion fra staten på 726.253 kr. (2022 pulje), som kan disponeres frem til 1. november 2024 (Refusionen udgør 60 %)

Refusion fra staten på 1.106.584 kr. (2023 pulje), som kan disponeres frem til 2. juni 2025 (refusionen udgør 60 %)

|  |  |
| --- | --- |
| Kommunal | 2.093.000 |
| Statsrefusion (60%) | 1.832.837 |
| Samlet | 3.925.837 |

### Lovgrundlag

Lov om byfornyelse og udvikling af byer.

### Fagchefen for Plan og Udvikling indstiller,

at der ydes støtte til de nævnte ejendomme,

at der ydes støtte med støtteprocenten svarende til bevaringsværdien, og

at der igangsættes en ny ansøgningsrunde pr. 15. oktober 2023.

### Beslutning

Indstillingen godkendt med den tilføjelse, at udvalget ønsker en opsøgende tilgang i forhold til at gøre potentielle ansøgere opmærksomme på muligheden for støtte fra puljen.